CELEX: 62014CN0308
Language: el
Date: 2014-06-27 00:00:00
Title: Υπόθεση C-308/14: Προσφυγή της 27ης Ιουνίου 2014 — Ευρωπαϊκή Επιτροπή κατά Ηνωμένου Βασιλείου Μεγάλης Βρετανίας και Βόρειας Ιρλανδίας

22.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 329/2
            
         Προσφυγή της 27ης Ιουνίου 2014 — Ευρωπαϊκή Επιτροπή κατά Ηνωμένου Βασιλείου Μεγάλης Βρετανίας και Βόρειας Ιρλανδίας
   (Υπόθεση C-308/14)
   2014/C 329/03
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: D. Martin, M. Wilderspin)
   
      Καθού: Ηνωμένο Βασίλειο Μεγάλης Βρετανίας και Βόρειας Ιρλανδίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Ηνωμένο Βασίλειο, επιβάλλοντας την προϋπόθεση να έχει δικαίωμα διαμονής στο Ηνωμένο Βασίλειο ο αιτών τη χορήγηση επιδόματος τέκνου ή πιστώσεως φόρου λόγω τέκνων, παρέβη τις υποχρεώσεις που υπέχει από τον κανονισμό (ΕΚ) 883/2004 (1)·
            
         
               —
            
            
               να καταδικάσει το Ηνωμένο Βασίλειο Μεγάλης Βρετανίας και Βόρειας Ιρλανδίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή υποστηρίζει ότι, επιβάλλοντας την προϋπόθεση να έχει ο αιτών τη χορήγηση επιδόματος τέκνου ή πιστώσεως φόρου λόγω τέκνων το δικαίωμα διαμονής στο Ηνωμένο Βασίλειο για να μπορεί να λογίζεται ως διαμένων στη χώρα αυτή, το Ηνωμένο Βασίλειο επέβαλε μια προϋπόθεση την οποία δεν επιτρέπει ο κανονισμός 883/2004.
   Επικουρικώς, η Επιτροπή υποστηρίζει ότι, επιβάλλοντας μια προϋπόθεση προκειμένου περί χορηγήσεως παροχών κοινωνικής ασφαλίσεως την οποία πληρούν αυτομάτως οι δικοί του υπήκοοι, το Ηνωμένο Βασίλειο έχει δημιουργήσει μια κατάσταση αμέσων διακρίσεων εις βάρος των υπηκόων άλλων κρατών μελών, παραβιάζοντας με τον τρόπο αυτό το άρθρο 4 του κανονισμού (ΕΚ) 883/2004.
   
      (1)  Κανονισμός (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (ΕΕ L 166, σ. 1).